**CAPITOLUL IV. OBIECTIVE, PRIORITĂȚI ȘI DOMENII DE INTERVENȚIE**

Prin consultări între toți partenerii (publici, privați, ONG) din teritoriul GALși pe baza analizei diagnostic (prezentarea teritoriului, analiza SWOT) s-au stabilit principalele măsuri, ce asigură îndeplinirea nevoilor identificate în teritoriu. În această etapă au fost implicați toți actorii cheie din teritoriu. Ca urmare a întâlnirilor cu actorii cheie din teritoriu a fost elaborată ***viziunea*** de viitor a teritoriului: **Valorificarea resurselor naturale, umane şi financiare existente în teritoriu în vederea asigurării bunăstării locuitorilor.**

Pe termen lung, ***Grupul de Acțiune Locală*** ***Sudul Gorjului*** își propune atingerea următoarelor **obiective**:

1. Dezvoltarea teritorială echilibrată
2. Promovarea utilizării eficiente a resurselor
3. Garantarea unor servicii sociale îmbunătăţite
4. Consolidarea micilor întrepinzători din teritoriu
5. Asigurarea calităţii mediului şi a condiţiilor de locuire.

Măsurile au fost construit pe baza analizei diagnostic, a problemelor identificate și a obiectivelor și priorităților de dezvoltare. Fiecare măsură are ca obiectiv utilizarea eficientă a resurselor furnizate de cadrul natural, crearea de surse de venit viabile, consolidarea identității teritoriale, creșterea economică teritorială.

Măsurile propuse sunt redate în tabelul de mai jos, ce redă schematic logica intervenției în programare:

**Tabel: Obiective, priorități, domenii de intervenție, măsuri, indicatori de rezultat**

|  |  |  |  |  |
| --- | --- | --- | --- | --- |
| **Obiectivul de dezvoltare rurală 1**Obiective transversale | **Priorități de dezvoltare rurală →**  | **Domenii de Intervenție →**  | **Măsuri →**  | **Indicatori de rezultat**  |
| **Obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă (P1,P6)**Obiective transversale: ***mediu, climă și inovare*** | **P6:** Promovarea incluziunii sociale, a reducerii sărăciei și a dezvoltării economice în zonele rurale | **6B)** Încurajarea dezvoltării locale în zonele rurale | **M3.2.** **„*Servicii sociale îmbunătățite în teritoriul Grupului de Acțiune Locală”*** | Populația netă din mediul rural care beneficiază de servicii/infrastructuri îmbunătățite: 100.Număr de proiecte ce au componente de protecție a mediului: 1. |
| **M3.3.** **„*Integrarea minorităților locale”*** | Populația netă din mediul rural care beneficiază de servicii/infrastructuri îmbunătățite: 80.Numărul de proiecte ce prevăd măsuri de protecție a mediului: 1. |
| **M3.4. „*Modernizarea localităților din cadrul GAL”*** | Populația netă din mediul rural care beneficiază de servicii/infrastructuri îmbunătățite: 5.000.Numărul de comune sprijinite: 6. |
| **6A)** Facilitarea diversificării, a înființării și a dezvoltării de întreprinderi mici, precum și crearea de locuri de muncă | **M3.1.** ***„Dezvoltarea activităților non-agricole în teritoriul GAL”*** | Număr de locuri de muncă create: 9.Număr total de întreprinderi sprijinite: 7.Numărul de proiecte ce au componente inovative sau de protecție a mediului: 2. |
| **Obiectivul de dezvoltare rurală 1****Obiective transversale** | **Priorități de dezvoltare rurală →**  | **Domenii de Intervenție →**  | **Măsuri →**  | **Indicatori de rezultat**  |
| **Favorizarea competitivității agriculturii (P1,P2)**Obiective transversale: ***mediu, climă și inovare*** | **P2:** Creșterea viabilității fermelor și a competitivității tuturor tipurilor de agricultură în toate regiunile și promovarea tehnologiilor agricole inovatoare și a gestionării durabile a pădurilor | **2A)** Îmbunătățirea performanței economice a tuturor exploatațiilor agricole și facilitarea restructurării și modernizării exploatațiilor, în special în vederea creșterii participării pe piață și a orientării spre piață, precum și a diversificării activităților agricole | **M2.1. „*Performanțe economice îmbunătățite pentru fermele din teritoriu”*** | Numărul de exploatații agricole/beneficiari sprijiniți: 3.Număr de locuri de muncă create: 2. |
| **2B)** Facilitarea intrării în sectorul agricol a unor fermieri calificați corespunzător și, în special, a reînnoirii generațiilor | **M2.2.** ***„Acces facil în domeniul agricol al unor fermieri calificați și reînnoirea generațiilor”*** | Numărul de exploatații agricole/beneficiari sprijiniți: 4.Numărul de locuri de muncă create: 2.Numărul de proiecte ce prevăd măsuri de protecție a mediului: 1. |
| **P1:** Încurajarea transferului de cunoștințe și a inovării în agricultură, silvicultură și zonele rurale | **1C)** Încurajarea învățării pe tot parcursul vieții și a formării profesionale în sectoarele agricol și forestier. | **M1 *„Transfer de cunoștințe în domeniul agriculturii”*** | Numărul total al participanților instruiți: 10. |

Având în vedere faptul că Strategia de Dezvoltare Locală propune măsuri de infrastructură socială, aceastea vor fi lansate cu prioritate. Dacă va interveni situația în care în urma lansării unui apel de selecție, să nu se depună proiecte, atunci Grupul de Acțiune Locală va putea accesa acea măsură, în calitate de beneficiar.

Logica intervenției fi monitorizată prin intermediul indicatorilor de monitorizare specifici domeniilor de intervenție, redați mai jos:

|  |  |
| --- | --- |
| **Domenii de intervenție** | **Indicator de monitorizare** |
| 1C | Numărul total al participanților instruiți |
| 2A și 2B | Numărul de exploatații agricole/beneficiari sprijiniți |
| 6A | Numărul de locuri de muncă create |
| 6B | Populația netă din mediul rural care beneficiază de servicii/infrastructuri îmbunătățite |

**Caracterul integrat** al Strategiei de Dezvoltare Locală este reflectat în accentul pus pe dezvoltarea teritoriului, prin corelarea unui cumul de măsuri diverse ce au drept scop atingerea dezvoltării.

**Caracterul inovator** al Strategiei de Dezvoltare Locală constă în faptul că obiectivele propuse sunt realizabile, prin intermediul unor mijloace materiale și financiare bine definite, având la baza în primul rând echipa Grupului de Acțiune Locală, cât și un plan bine definit perioada de programare 2014-2020. Astfel caracterul inovator este redat de măsurile propuse, prin capacitatea acestora de a difuza soluții inovatoare în plan tehnologic, cât și în ceea ce privește transferul de cunoștințe, metode și practice agricole inovatoare.